Jorge Vieira. Jorge Gomes Vieira (23-noyabr 1898-yil, Lissabon – 6-avgust 1986-yil, Lissabon) – Jorj Vieira nomi bilan tanilgan portugaliyalik chap qanot himoyachisi. Vieira xalqaro hakam sifatida ham ishlagan. Vieira „xalqaro hakam“ unvonini notoʻgʻri tushunib, oʻzini mansabdor shaxs deb koʻrsatgani uchun ikki yilga qamoqqa mahkum etilgan. Faoliyati. Vieira 1911-yilda Sporting CP yoshlar akademiyasida futbol oʻynashni boshlagan. Vieira 1914-yilda, atigi 15 yoshida, Lions klubi safida oʻz debyut oyinini oʻtkazgan. 1914-yilgi mavsumda Sporting CP klubi birinchi marotaba Lissabon chempionatinida goʻlib boʻldi. Vieira futbolchilik faoliyatining katta qismini Sporting CP klubi safi oʻtkazib, toʻrtta marotaba Lissabon chempionatinida va 1922-23-yillarda bir marta Portugaliya chempionatida gʻoliblikni qoʻlga kiritgan. Vieira 1921-yil 18-dekabrda Madridda boʻlib oʻtgan Portugaliyaning birinchi oʻyinida Ispaniyaga 1:3 hisobida magʻlub boʻlgan. Vieira Portugaliya milliy terma jamoasi tarkibida 17 ta oʻyinda maydonga tushgan, shundan 15 tasida klub sardor boʻlgan. Vieiraning terma jamoadagi faoliyatining eng yuqori choʻqqisi 1928-yilgi Yozgi Olimpiya oʻyinlarida ishtirok etgan Selecção das Quinas jamoasining sardori sifatidagi maydonga tushgani edi. 1928-yil 4-iyunda Amsterdamda boʻlib oʻtgan chorak final oʻyinida Portugaliya kutilmaganda Misrga 1:2 hisobida magʻlub boʻldi. Bu Vieiraning Portugaliya milliy terma jamoasidagi soʻnggi oʻyini boʻlgan. Vieira 1932-yilda 33 yoshida oʻz futbolchilik faoliyatini yakunlaydi. Vieira 1910-yildan boshlab to umrining oxirigacha, yaʼni 1986-yilgacha, jami 76 yil davomida Sporting CP klubining aʼzosi (sotsio) safida bolgan. Oʻsha paytda Vieira Sporting CP klubining birinchi raqamli aʼzosi edi.